ราชสหพันธ์ฟุตบอลสเปน

ราชสหพันธ์ฟุตบอลสเปน () หรือ เอร์เรเฟฟ () เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. 1913 โดยสืบทอดองค์กรมาจากสหพันธ์สโมสรฟุตบอลสเปน () ซึ่งได้รับการก่อตั้งในปี ค.ศ. 1909 ปัจจุบันสหพันธ์มีสำนักงานใหญ่อยู่ที่นครฟุตบอลในเมืองลัสโรซัส ทางทิศตะวันตกของกรุงมาดริด

ราชสหพันธ์ฟุตบอลสเปนเป็นสมาชิกสหพันธ์ฟุตบอลระหว่างประเทศ, สหภาพสมาคมฟุตบอลยุโรป และคณะกรรมการโอลิมปิกสเปน มีหน้าที่จัดการแข่งขันในระดับชั้นที่ 3 ของระบบลีกฟุตบอลสเปน และดูแลการแข่งขันในระดับชั้นที่ 1, ระดับชั้นที่ 2 (จัดโดยสันนิบาตฟุตบอลอาชีพแห่งชาติ) และระดับชั้นที่ 4 (จัดโดยสหพันธ์ฟุตบอลของแต่ละแคว้นและนครปกครองตนเอง) นอกจากนี้ยังเป็นผู้รับผิดชอบการบริหารจัดการฟุตบอลทีมชาติสเปน (ชาย), ฟุตบอลหญิงทีมชาติสเปน, ฟุตบอลเยาวชนทีมชาติสเปน รวมทั้งฟุตซอลทีมชาติสเปนอีกด้วย

การแข่งขัน 

นอกจากการแข่งขันต่าง ๆ ดังกล่าวแล้ว ราชสหพันธ์ฟุตบอลสเปนยังเป็นผู้จัดการแข่งขันต่อไปนี้
 ถ้วยรางวัลระดับชาติ :
 โกปาเดลเรย์
 ซูเปร์โกปาเดเอสปัญญา
 โกปาเฟเดราซิออน
 การแข่งขันฟุตบอลหญิง :
 ปริเมราดิบิซิออนเฟเมนินา
 เซกุนดาดิบิซิออนเฟเมนินา
 โกปาเดลาเรย์นา
 การแข่งขันฟุตบอลเยาวชน :
 โกปาเดกัมเปโอเนสฆูเบนิล
 โกปาเดลเรย์ฆูเบนิล
 ดิบิซิออนเดโอนอร์ฆูเบนิล
 ลิกานาซิโอนัลฆูเบนิล

หน่วยงานระดับท้องที่ปกครองตนเอง 
ราชสหพันธ์ฟุตบอลสเปนประกอบด้วยสหพันธ์ฟุตบอลในระดับภูมิภาค 19 สหพันธ์ แต่ละสหพันธ์เป็นตัวแทนของแคว้นและนครปกครองตนเองต่าง ๆ ในประเทศสเปน
 กันตาเบรีย :  สหพันธ์ฟุตบอลกันตาเบรีย ()
 กัสติยา-ลามันชา :  สหพันธ์ฟุตบอลกัสติยา-ลามันชา ()
 กัสติยาและเลออน :  สหพันธ์ฟุตบอลกัสติยาและเลออน ()
 กาตาลุญญา :  สหพันธ์ฟุตบอลกาตาลุญญา ()
 กานาเรียส :  สหพันธ์ฟุตบอลกานาเรียส ()
 กาลิเซีย :  สหพันธ์ฟุตบอลกาลิเซีย ()
 เซวตา :  สหพันธ์ฟุตบอลเซวตา ()
 นาบาร์รา :  สหพันธ์ฟุตบอลนาบาร์รา ()
 บาเลนเซีย :  สหพันธ์ฟุตบอลแห่งแคว้นบาเลนเซีย ()
 ประเทศบาสก์ :  สหพันธ์ฟุตบอลบาสก์ (; )
 ภูมิภาคมูร์เซีย :  สหพันธ์ฟุตบอลแห่งภูมิภาคมูร์เซีย ()
 มาดริด :  ราชสหพันธ์ฟุตบอลมาดริด ()
 เมลียา :  สหพันธ์ฟุตบอลเมลียา ()
 ลาริโอฆา :  สหพันธ์ฟุตบอลลาริโอฆา ()
 หมู่เกาะแบลีแอริก :  สหพันธ์ฟุตบอลหมู่เกาะแบลีแอริก ()
 อันดาลูซิอา :  สหพันธ์ฟุตบอลอันดาลูซิอา ()
 อัสตูเรียส :  ราชสหพันธ์ฟุตบอลแห่งราชรัฐอัสตูเรียส ()
 อารากอน :  สหพันธ์ฟุตบอลอารากอน ()
 เอซเตรมาดูรา :  สหพันธ์ฟุตบอลเอซเตรมาดูรา ()

อ้างอิง

แหล่งข้อมูลอื่น 

เว็บไซต์ทางการของ RFEF 
สเปน ที่ FIFA 
สเปน ที่ UEFA

ฟุตบอลในประเทศสเปน
สมาชิกยูฟ่า